Davor Štefanek
Davor Štefanek (Subotica, 12. septembar 1985), srpski rvač i reprezentativac u rvanju grčko-rimskim stilom. Svetski je šampion iz 2014. godine i najbolji sportista Srbije iste godine po izboru dnevnog lista Sport.

Bio je član rvačkog kluba Spartak iz Subotice, potom član Proletera iz Zrenjanina, a onda se vratio u RК Spartak. Učesnik je Olimpijskih igara u Atini, 2004. i Pekingu, 2008. godine, osvajač bronzane medalje na Svetskom prvenstvu u Las Vegasu 2015. godine i zlatne medalje na Olimpijskim igrama 2016. u Rio de Žaneiru.

Sportska karijera 
Кarijeru je počeo u rodnoj Subotici, a vrlo brzo su ga primetili stručnjaci. Bio je član Spartaka, potom Proletera iz Zrenjanina, a onda se vratio u Spartak. Borio se i za Partizan u Кupu evropskih šampiona, kada je osvojio najjače klupsko takmičenje na Starom kontinentu i proglašen za najboljeg takmičara.

Uspesi 
Osvajač je zlatne medalje na Svetskom juniorskom prvenstvu 2005. u Litvaniji i na Mediteranskim igrama 2009. godine u Peskari, Italija, kao i srebrne na Evropskom prvenstvu 2004. u Švedskoj i Gran-priju Mađarske, 2009. godine u Sombathelju. 2006. godine je proglašen za najboljeg rvača završnog turnira Кupa evropskih prvaka. Proglašen je i za sportistu godine Grada Subotice u kategoriji seniora, 2008. godine, kada je osvojio bronzanu medalju na Evropskom prvenstvu. Bronzom se okitio i 2012. godine na Evropskom prvenstvu u Beogradu. Na Svetskom prvenstvu 2014. osvojio je zlatnu medalju, prvu svoju medalju na Svetskim prvestvima, prvu medalju na Svetskim prvenstvima za Srbiju od 2007. i prvu zlatnu od 1981. godine. Sledeće godine osvojio je drugu medalju na Svetskim prvenstvima, bronzu u Las Vegasu. Godine 2009. kao član Partizana osvojio je klupsko prvenstvo Evrope. Osvajač je olimpijskog zlata na Olimpijskim igrama 2016. u grčko-rimskom stilu do 66 kilograma. Osvojio je srebrnu medalju na Svetskom prvenstvu u Budimpešti 2018. pošto je izgubio od Rusa Artena Surkova.

Reference

Spoljašnje veze 

 Profil Davora Štefaneka na sajtu Sportske reference 
 Rvanje će dobiti novu olimpijsku medalju („Politika“, 5. decembar 2015)
 Mama mi je skovala zlato - intervju („Politika”, 18. avgust 2016)
 Šampion koga su žene vratile na strunjaču („Politika”, 30. decembar 2016)

Srpski rvači
Srpski olimpijci
Hrvači na Olimpijskim igrama 2004.‎
Hrvači na Olimpijskim igrama 2008.‎
Hrvači na Olimpijskim igrama 2016.‎
Olimpijski pobjednici u hrvanju
Svjetski prvaci u hrvanju
Biografije, Subotica